Mladić za korak bliže Hagu
Odeljenje za ratne zločine Višeg suda u Beogradu donelo odluku da su ispunjeni uslovi za izručenje Mladića Haškom tribunalu
Ako je malo zrenjaninsko selo Lazarevo juče bilo u samoj žiži svetske javnosti, danas je težište priče o Ratku Mladiću prebačeno u Beograd, tačnije u Specijalni sud, gde je istražni sudija Odeljenja za ratne zločine doneo je rešenje kojim konstatuje da su ispunjene pretpostavke za izručenje Mladića Haškom tribunalu. Bivši vojni vođa bosanskih Srba i njegov branilac imaju pravo da na rešenje ulože žalbu u roku od tri dana, a do trenutka kada se steknu uslovi da bude isporučen haškom sudu, Ratko Mladić ostaje u pritvorskoj jedinici Okružnog zatvora. Danas oko 13 časova je nastavljeno saslušanje Mladića, kome su prisustvovali zamenik tužioca za ratne zločine Bruno Vekarić i Mladićev branilac Miloš Šaljić. Sam Mladić je odbio da primi optužnicu, a kako je objasnila portparolka Specijalnog suda Maja Kovačević Tomić, konačnu odluku o izručenju Hagu nakon ispunjavanja procedure doneće ministar pravde: ", kazao je Mladićev advokat Miloš Šaljić. Miloš Šaljić je potvrdio da će, s obzirom na Mladićevo zdravstveno stanje u ponedeljak podneti žalbu na rešenje o ispunjenosti uslova za izručenje, o čemu je govorio i Mladićev sin Darko, koji je zajedno sa majkom Bosiljkom danas oko 11 časova posetio oca u pritvoru: " Ispred Specijalnog suda danas se pojavila i predsednica Fonda za humanitarno pravo Nataša Kandić, koja je istakla da zdravstveno stanje Ratka Mladića ne bi trebalo da bude prepreka njegovom izručenju Hagu: A kako je medijima danas objasnio ministar policije Ivica Dačić u jučerašnjoj akciji policija je juče zapravo prvi put izvršila pretres lokacije u selu Lazarevo: A nakon sinoćnih protestnih okupljanja u Beogradu i Novom Sadu, tokom kojih je reagovala policija i uhapsila veći broj, uglavnom mlađih demonstranata, danas je u Srbiji mirno. Za nedelju u 19 sati u centru Beograda Srpska radikalna stranka je zakazala protestni miting zbog hapšenja Mladića na kome će zatražiti smenu Vlade i predsednika Srbije. S obzirom na zabranu javnih okupljanja koja je proglašena u Beogradu, radikali čekaju da ovaj skup odobri policija.